Document ID: 31997L0069

KOMISSION DIREKTIIVI 97/69/EY,
annettu 5 päivänä joulukuuta 1997,
vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kahdennenkymmenennenkolmannen kerran (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY (1), sellaisena kuin se on viimeksi muutettuna Euroopan parlamentin ja neuvoston direktiivillä 96/56/EY (2), ja erityisesti sen 28 artiklan,
sekä katsoo, että
direktiivin 67/548/ETY liite I sisältää vaarallisten aineiden luettelon sekä kunkin aineen tai aineryhmän luokitusta ja merkintöjä koskevat vaatimukset,
laboratoriokokeissa on ilmennyt, että tietyillä keinotekoisilla lasimaisilla (silikaatti)kuiduilla on syöpää aiheuttavia vaikutuksia; epidemiologiset tutkimukset ovat lisänneet huolta keinotekoisten lasimaisten (silikaatti)kuitujen terveydellisistä vaikutuksista,
liitteen I vaarallisten aineiden luetteloa onkin mukautettava ja täydennettävä sisällyttämällä siihen erityisesti tietyt keinotekoiset lasimaiset (silikaatti)kuidut; on siis tarpeellista muuttaa liitteen I esipuhetta siten, että se sisältää keinotekoisten lasimaisten (silikaatti)kuitujen tunnistamiseen, luokitukseen ja merkintöihin liittyvät huomautukset ja tiedot,
tämänhetkisen tietämyksen mukaan näyttää oikeutetulta tiettyjen olosuhteiden vallitessa sulkea pois eräiden keinotekoisten lasimaisten (silikaatti)kuitujen luokittelu syöpää aiheuttaviksi aineiksi; tämä mahdollisuus tullaan tarkistamaan tieteellisen ja teknisen kehityksen, erityisesti syöpää aiheuttavien aineiden testauksen perusteella,
direktiivin 67/548/ETY liitteiden I ja IV tietyissä säännöksissä esiintyy lyhenne "ETY",
Euroopan unionista tehdyn sopimuksen G artiklassa määrätään ilmaisun "Euroopan talousyhteisö" korvaamisesta ilmaisulla "Euroopan yhteisö"; näin ollen olisi säädettävä lyhenteen "ETY" korvaamisesta lyhenteellä "EY" edellä tarkoitetuissa säännöksissä,
direktiivillä 96/56/EY muutettiin direktiivin 67/548/ETY 21 artiklan ja 23 artiklan säännökset samalla tavoin, ja tämän direktiivin perusteella sallitaan "ETY-numerolla" ja "ETY-merkinnöillä" varustettujen vaarallisten aineiden saattaminen markkinoille 31 päivään joulukuuta 2000 asti, ja
tämän direktiivin säännökset ovat vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniseen kehitykseen käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivi 67/548/ETY seuraavasti:
1. Muutetaan liite I seuraavasti:
a) Korvataan direktiivin 67/548 liitteen I esipuheessa olevan luvun "Nimikkeistö" viides kappale seuraavasti:
"Edellä 23 artiklan 2 kohdan a alakohdassa säädetään, että liitteessä I olevien aineiden merkinnöissä käytettävän nimen on oltava jokin liitteessä olevista nimityksistä. Tietyistä aineista on annettu hakasulkeissa lisätietoja aineen tunnistamiseksi. Näitä lisätietoja ei tarvitse ilmoittaa merkinnöissä."
b) Korvataan esipuheen huomautus A seuraavasti:
"Huomautus A:
Aineen nimi merkitään etikettiin käyttämällä jotakin liitteessä I olevaa nimitystä (katso 23 artiklan 2 kohdan a alakohta).
Liitteessä I käytetään joskus yleistä nimitystä kuten `. . .yhdisteet` tai `. . .suolat`. Tässä tapauksessa sellaisen aineen valmistajan tai markkinoille luovuttajan on ilmoitettava etiketissä täsmälleen nimi, koska on otettava huomioon esipuheen luku `Nimikkeistö`:
Esimerkki: aineelle BeCl2: berylliumkloridi."
c) Lisätään esipuheeseen huomautukset Q ja R:
"Huomautus Q:
Aineen luokittelua syöpää aiheuttavaksi ei tarvitse soveltaa, jos voidaan osoittaa, että aine täyttää jonkin seuraavista ehdoista:
- lyhytaikaisessa biopysyvyyden määrittämiseksi tehtävässä hengitysaltistustestissä on havaittu, että yli 20ìm pitkien kuitujen painotettu puoliintumisaika on lyhyempi kuin 10 päivää;
tai
- lyhytaikaisessa biopysyvyyden määrittämiseksi tehtävässä intratrakeaalisessa instillaatiotestissä on havaittu, että yli 20 ìm pitempien kuitujen painotettu puoliintumisaika on lyhyempi kuin 40 päivää;
tai
- asianmukaisessa intraperitoneaalitestissä ei ole ilmennyt liiallista karsinogeenisyyttä;
tai
- merkityksellistä patogeenisyyttä tai neoplastisia muutoksia ei ole havaittu tarkoituksenmukaisessa pitkäaikaisessa hengitysaltistustestissä.
Huomautus R:
Aineen luokittelua syöpää aiheuttavaksi ei tarvitse soveltaa sellaisiin kuituihin, joiden halkaisijan pituuspainotettu geometrinen keskiarvo vähennettynä kahdella standardipoikkeamalla on yli 6ìm:n."
d) Lisätään tämän direktiivin liitteen nimitykset.
e) Kaikki viittaukset "ETY-numeroon" korvataan "EY-numerolla".
2. Muutetaan liite VI seuraavasti:
a) Kaikki viittaukset "ETY-numeroon" korvataan "EY-numerolla".
b) Kaikki viittaukset "ETY-merkintään" korvataan "EY-merkinnällä".
2 artikla
Viiden vuoden kuluessa siitä, kun tämä direktiivi on tullut voimaan, komissio tulee arvioimaan tieteellistä kehitystä ja toteuttaa tarvittavat toimenpiteet huomautuksen Q poistamiseksi tai muuttamiseksi.
3 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 16 päivänä joulukuuta 1998. Niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä tällainen viittaus. Jäsenvaltioiden on säädettävä siitä, miten tällaiset viittaukset tehdään.
2. Sen estämättä, mitä 1 artiklassa säädetään, jäsenvaltioiden on kuitenkin sallittava ETY-numerolla ja ETY-merkinnällä varustettujen aineiden saattaminen markkinoille 31 päivään joulukuuta 2000 asti.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
5 artikla
Tämä direktiivi on osoitettu kaikille jäsenvaltioille.
Tehty Brysselissä 5 päivänä joulukuuta 1997.

Labels: 12
3
15
20